Diari Oficial de la Generalitat Valenciana


Sumari del DOGV 3318, del 28-08-1998 (1998/6605)

RESOLUCIÓ de 30 de juliol de 1998, de la Universitat de València, per la qual es fa l'oferta pública d'una plaça d'oficial de laboratori d'aquest organisme, amb contracte laboral eventual. Projecte: «Conveni de col·laboració entre l'Institut Anatòmic Forense i la Facultat de Medicina en matèria educativa i científica».
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3318

Data del DOGV
:   28-08-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/6605


Data del document
:   30-07-1998

Organisme emissor
:   Universitat de València

Tipus de document
:   Resolució

RESOLUCIÓ de 30 de juliol de 1998, de la Universitat de València, per la qual es fa l'oferta pública d'una plaça d'oficial de laboratori d'aquest organisme, amb contracte laboral eventual. Projecte: «Conveni de col·laboració entre l'Institut Anatòmic Forense i la Facultat de Medicina en matèria educativa i científica». [1998/A6605]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3.e de la Llei de Reforma Universitària, fa oferta pública d'una plaça d'oficial de laboratori d'acord amb les bases següents:
  
Primera. Denominació del lloc de treball
  
Oficial de laboratori.
  
Segona. Classificació del lloc de treball
  
Grup C
  
Complement de destinació 14
  
Complement específic E 006
  
Tercera. Objecte i període
  
Suport tècnic a la realització i desenvolupament d'anàlisis al laboratori de genètica forense.
  
Col·laboració amb el perit titular.
  
Recollida, manipulació i col·laboració en l'anàlisi dels vestigis del delicte.
  
La durada del contracte serà determinada per la durada del projecte i la disponibilitat de pressupost.
  
Quarta. Jornada de treball
  
20 hores setmanals.
  
Cinquena. Perfil de la plaça
  
Tècnic de Formació Professional de II grau amb capacitat per a fer tasques de biologia molecular aplicada al camp mèdic legal. Tècniques en anatomia patològica i citologia.
  
Sisena. Requisits dels aspirants
  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
- Tenir complerts 18 anys el dia en què finalitze el termini de presentació de sol·licituds.
  
- FP II grau en l'àrea sanitària o equivalent.
  
- No estar inhabilitat per a l'exercici de funcions públiques.
  
- No haver estat separat mitjançant expedient disciplinari de qualsevol administració o treball públic.
  
Setena. Mèrits preferents
  
- Experiència en el camp de la citogenètica. Experiència en immunohistoquímica.
  
- Experiència en el laboratori de biologia medicolegal.
  
- Formació en tècniques de biologia molecular, específicament en la seua aplicació pericial medicoforense.
  
- Coneixements i experiència en biologia molecular medicolegal.
  
Vuitena. Sistema selectiu de la plaça
  
- Valoració del currículum dels aspirants (d'acord amb el barem que figura a l'annex II).
  
- Entrevista amb el tribunal.
  
Novena. Tribunal
  
El tribunal qualificador és el que figura a l'annex III d'aquesta convocatòria.
  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en les circumstàncies fixades als articles esmentats.
  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació del tribunal s'ajustarà a cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Deu. Presentació d'instàncies
  
Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de 10 dies naturals a partir de l'1 de setembre de 1998.
  
Així mateix, cal presentar certificats compulsats de tots els requisits i mèrits que es fan constar al currículum.
  
Cal presentar una còpia del document nacional d'identitat.
  
Onze. Sol·licituds
  
S'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3.a planta).
  
Dotze. Norma final
  
Aquesta convocatòria, les seues bases i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 30 de juliol de 1998.- El vicerector d'Investigació: Francisco Tomás Vert.
  
ANNEX I
  
Instància
  
Dades personals
  
Primer cognom Segon cognom
  
Nom
  
Data de naixement
  
DNI Telèfon
  
Adreça i districte postal
  
Localitat/Comarca o província
  
Dades del lloc de treball sol·licitat
  
Denominació del lloc de treball: oficial de laboratori. Projecte: «Conveni de col·laboració entre l'Institut Anatòmic Forense i la Facultat de Medicina en matèria educativa i científica».
  
Classificació: C14 E 006.
  
DEMANE
  
L'admissió en el concurs públic per cobrir una plaça d'oficial de primera de laboratori (contracte formatiu), convocat per Resolució de data 30 de juliol de 1998.
  
La persona interessada,
  
València, ... d... de 1998.
  
ANNEX II
  
Barem
  
- Titulació acadèmica superior a la necessària per a accedir a la plaça: de 0 a 0,5 punts.
  
- Experiència professional afí al perfil de la plaça: fins a 1 punt per any treballat, amb un màxim de 5 punts.
  
- Idiomes: de 0 a 1 punt.
  
- Altres mèrits afins a la plaça (beques, cursos, etc.): de 0 a 4 punts.
  
- Entrevista: de 0 a 4 punts. El nombre d'aspirants que hagen de passar a la fase d'entrevista es determinarà per criteri del tribunal que haja de jutjar les sol·licituds presentades.
  
ANNEX III
  
Tribunal titular
  
President: Fernando A. Verdú Pascual, director del Departament de Medicina Preventiva, Salut Pública, Bromatologia, Toxicologia i Medicina Legal.
  
Vocals:
  
- José Delfín Villalaín Blanco, professor del Departament de Medicina Preventiva, Salut Pública, Bromatologia, Toxicologia i Medicina Legal i director del projecte.
  
- Lucía Echevarría Gil, cap del Servei d'Investigació.
  
- Dos representants del Comitè d'Empresa, a proposta d'aquest òrgan.
  
Tribunal suplent
  
President: Marina S. Gisbert Grifo, professora del Departament de Medicina Preventiva, Salut Pública, Bromatologia, Toxicologia i Medicina Legal.
  
Vocals:
  
- Eduardo Murcia Saiz, professor del Departament de Medicina Preventiva, Salut Pública, Bromatologia, Toxicologia i Medicina Legal.
  
- Fernando Sánchez Carmen, responsable de la Secció de Gestió d'Investigació.